 Madaxweynaha la doortay ee Somaliland Mudane Muuse Biixi Cabdi oo ka hadlayey nooca Xukuumadda uu soo dhisi soono iyo waxyaabaha uu awoodda saari doono, waxa uu yidhi Waxaanu la socona meelaha ay dawladdayadani ku liidatay inay wax ka qabato mudaddii 7 sanno ee tegay, waxaanan garawsanahay in aafadda ugu weyni tahay Musuq Maasuqa oo laga arki karo dhammaan Hayaddaha Dawliga ee Somaliland, waxaanan fursadan aanu mar kale xukunka ku nimid uga faaiidaysan doona in aanu Xiddidada u saaro Musuq Maasuqa, iyada aanu dib u dhis ku sameyn karo Qaranka, si aanu uga shaqayno habka ugu wanaagsan ee baahi kasta oo muwaadiniinteen Somaliland rabaan in wax looga qabto, waxaana kale oo ajandaha iigu jira in aan soo magacaabo Gole Wasiirro oo ay hagi doonto Sharciyada iyo Aqoonta aan ku soo xuli doono, waxa aan soo dejin doona wasaaraddo tayo leh, waxaanan si heer sare ah u xulan doona rag khubaro, khibrad leh, isla markaana aqoon leh, kuwaasi oo leh dheeli tirka Jinsiga Rag iyo haween iskugu jira ahna wakiillo nidaamka Sami qaybsiga ee Beelaha Somaliland lagu jaangoyn doono 